ms sv de id es es en es ru ms eo tr ceb it en ms it id id eo en eo en en id pl id pl en en en it fi en en en ru en id ja sv id ceb ms eo en en eo ceb ms id sv ja id ceb ms eo en en eo ceb ms en ms ms en en nl ms ms ms ms ms ms id id id en en en nl en ceb en en id ms id en ms ms id fr id en ms en en en id ms id ca ca es es en es ru en en en en de sv
JAWI Perluas Kebenaran Majlis Akad Nikah Di Masjid-Masjid Terpilih Sekitar Wilayah Persekutuan | ZAYAN
Pasangan yang telah dapat kebenaran berkahwin sahaja akan diutamakan di Wilayah Persekutuan.
29 Jul 2021, 02:37 PM
Jabatan Agama Islam Wilayah Persekutuan (JAWI) menetapkan perluasan kebenaran Majlis Akad Nikah di Wilayah-Wilayah Persekutuan untuk maslahah umat Islam berkuatkuasa 1 Ogos 2021 (Ahad).
Menerusi kenyataan Pengarah JAWI, Datuk Haji Mohd Ajib Ismail memaklumkan hanya masjid-masjid terpilih sahaja di Wilayah Persekutuan dibenarkan untuk majlis akad nikah berlangsung.
“Majlis akad nikah dibenarkan untuk dijalankan di masjid-masjid yang terpilih dalam Wilayah-Wilayah Persekutuan.
“Mereka yang telah mempunyai Kebenaran Berkahwin JAWI boleh membuat janji temu dengan pihak masjid yang disenaraikan bagi mendapatkan tarikh serta waktu akad nikah bermula pada hari ini, 29 Julai 2021,” katanya.
Beliau juga menetapkan hanya tiga orang sahaja dari pihak bakal pengantin dibenarkan ketika majlis akad nikah dijalankan.
“Kehadiran ke majlis akad nikah di masjid-masjid yang terpilih di Wilayah-Wilayah Persekutuan terhad kepada tiga orang sahaja iaitu pengantin lelaki, pengantin perempuan dan wali.
“Jurunikah dan dua orang saksi adalah dari pihak JAWI, Masjid yang berkenaan,” ujarnya.
Bilangan tetamu terpaksa diterhadkan untuk mengelak penularan wabak COVID-19 selain melancarkan proses majlis akad nikah dengan pantas.
Pasangan dan wali juga wajib untuk menjalani ujian calitan (swab test) dan keputusan negatif terlebih dahulu sebelum hadir ke masjid untuk melangsungkan majlis akad nikah mereka.
*Kami mempunyai hak untuk memadamkan komen yang menyentuh sensitiviti/tidak bersesuaian.
{{related.DocumentPublishFrom | date:"dd MMMM yyyy h:mma"}}
Hak Cipta Terpelihara © 2017 Astro Radio Sdn Bhd (403472-D)
Zayan, All Asia Broadcast Centre, Technology Park Malaysia, Lebuhraya Puchong-Sg. Besi, Bukit Jalil, 57000 Kuala Lumpur.
Tel: 03-9549 5555, Fax: 03-9543 5675 E-mail: hellozayan@astro.com.my Aduan :